**Görbeháza Község Önkormányzata**

**Képviselő-testületének**

**12/2020. (X.29.) önkormányzati rendelete**

**a szociális célú tüzelőanyag vásárláshoz kapcsolódó kiegészítő támogatás helyi szabályairól**

Görbeháza Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörben, az Alaptörvény 32. cikk (1) a) pontjában meghatározott feladatkörében eljárva, Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 21/2019.(XI.28.) önkormányzati rendelete 6. melléklete alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága* véleményének kikérésével a következőket rendeli el:

**A támogatásra vonatkozó általános szabályok**

**A rendelet célja, hatálya**

1. **§**

1. Az önkormányzat térítésmentesen tűzifát biztosít azon szociálisan rászoruló személynek, aki Görbeháza községben bejelentett lakó- vagy tartózkodási helyén életvitelszerűen él és e rendeletben meghatározott feltételeknek megfelel.

(2) E rendelet célja, hogy Görbeháza településen élők részére támogatást nyújtson szociális rászorultsága alapján, meghatározza a természetben nyújtott szociális ellátás, mint egyszeri tűzifa juttatás ellátási forma jogosultsági feltételeit, és az igénylés, odaítélés menetét.

**A támogatás feltételei**

1. **§**

1. Természetben nyújtott szociális célú tűzifa támogatásban részesíthető az,
   1. aki a szociális igazgatásról és szociális ellátásokról szóló törvény szerinti:

aa) aktív korúak ellátására,

ab) időskorúak járadékára,

ac) – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők)

jogosult, valamint

* 1. a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család.

1. A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától.
2. A jogosult részére háztartásonként legfeljebb 5 m3 tűzifát lehet biztosítani.
3. Az önkormányzat a szociális tűzifában részesülőtől ellenszolgáltatást nem kér.

**3. §**

(1) Nem jogosult szociális célú tűzifa támogatásra – függetlenül a 2. § -ban meghatározott feltételek teljesülésétől – az a személy, vagy család, akinek ingatlana tűzifával egyáltalán nem fűthető.

1. A tűzifában részesülő személy a tűzifát nem értékesítheti, nem adhatja át másnak, csak saját céljára használhatja fel.

**A támogatás igénylésének menete**

**4. §**

(1) A támogatás megállapítása iránti eljárás az e rendelet 1. melléklete szerinti kérelemre, indulhat.

1. A rendeletben szabályozott feltételek fennállása esetén a támogatás nyújtásáról a polgármester határozattal dönt.

(3) A tűzifa átvételét a jogosult a rendelet 2. mellékletét képező átvételi elismervény aláírásával igazolja.

**Záró rendelkezések**

**5. §**

Ez a rendelet 2020. november 1. napján lép hatályba, és 2021. április 15. napján hatályát veszíti.

Giricz Béla Lászlóné Dr. Juhász Péter

polgármester jegyző

Záradék:

A rendeletet kihirdettem:

Görbeháza, 2020. október 29.

Dr. Juhász Péter

jegyző

*1. melléklet a 12/2020. (X.29.) önkormányzati rendelethez*

KÉRELEM

..................................................................................................................................... (név)

……………………………………………………………………………........szül. hely és idő

Görbeháza , … … … … … … … … … … . u t c a . … . . s z . alatti lakos kérem, hogy részemre Görbeháza Község Önkormányzata Képviselő-testületének a szociális célú tüzelőanyag vásárláshoz kapcsolódó kiegészítő támogatás helyi szabályairól szóló 12/2020.(X.29.) önkormányzati rendelete alapján szíveskedjenek természetbeni juttatásként tűzifát biztosítani.

A tűzifa támogatásra az önkormányzati rendelet szerint azért vagyok jogosult, mert:\*

a) a szociális igazgatásról és szociális ellátásokról szóló törvény szerinti:

aa) aktív korúak ellátására jogosult vagyok,

ab) időskorúak járadékára, jogosult vagyok,

ac) települési támogatásra vagyok jogosult,

aca) lakhatási támogatásra vagyok jogosult

acb) gyógyszertámogatásra vagyok jogosult

b) a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelőnek minősülök.

\*(A megfelelő aláhúzandó és kitöltendő.)

**Büntetőjogi felelősségem tudatában nyilatkozom, hogy az ingatlan, amelyben életvitelszerűen élek rendelkezik olyan tüzelőberendezéssel, amely tűzifával fűthető.**

Görbeháza, 2020. ......................................... hó ......... nap

……………………………………

kérelmező

*2.melléklet a 12/2020.(X.29.) önkormányzati rendelethez*

**Átvételi elismervény**

................................................................................................................................. (név)

Görbeháza,....................................................................……………………………............szám alatti lakos aláírásommal elismerem, hogy a mai napon Görbeháza Község Önkormányzata Képviselő - testületének a szociális célú tűzifa támogatás helyi szabályairól szóló 12/2020. (X.29.) önkormányzati rendelete alapján megállapított természetbeni juttatásként………………m3 mennyiségű tűzifát átvettem.

Görbeháza, 2020. ......................................... hó ......... nap

átvevő